TPC ลั้นลา กำไร Q3/59 โต 42% มาที่ 979.19 ลบ.
TPC ลั้นลา กำไร Q3/59 โต 42% มาที่ 979.19 ลบ. จากปีก่อนมีกำไร 688.72 ลบ. หลังส่วนต่างของราคาขายกับราคาวัตถุดิบของธุรกิจพีวีซีปรับตัวขึ้นสูง ขณะที่ 9เดือนแรกมีกำไรอยู่ที่ 2.34 พันลบ. เพิ่มขึ้น 47% จากปีก่อนมีกำไร 1.59 พันลบ.
20 ต.ค. 2559

บริษัท ไทยพลาสติกและเคมีภัณฑ์ จำกัด (มหาชน) หรือ TPC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 979.19 ล้านบาท หรือมีกำไรสุทธิ 1.12 บาทต่อหุ้น เพิ่มขึ้น 42% จากช่วงเดียวกันของปีก่อนที่มีกำไรสุทธิ 688.72 ล้านบาท หรือมีกำไรสุทธิ 0.79 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นจากส่วนต่างของราคาขายกับราคาวัตถุดิบของธุรกิจพีวีซีปรับตัวขึ้นสูงจากปีที่ผ่านมา
ขณะที่ ผลการดำเนินงานช่วง 9 เดือนแรกมีกำไรสุทธิ 2.34 พันล้านบาท หรือ 2.68 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 1.59 พันล้านบาท หรือ 1.82 บาทต่อหุ้น